Լեոնարդո Սպինացոլա

**Լեոնարդո Սպինացոլա** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Իտալիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Յուվենտուս
Ֆուտբոլիստի կարիերան Սպինացոլան սկսել է Յուվենտուսում։ 2012 թվականի հուլիսի 5-ին նա 1 տարվա վարձավճարով միացավ Էմպոլիին։ Իր պրոֆեսիոնալ դեբյուտը նշեց օգոստոսի 12-ին՝ Իտալիայի գավաթի Վիչենցայի դեմ խաղում։ Առաջին հանդիպումը Սերիա B-ում անցկացրեց սեպտեմբերի 1-ին՝ Նովարայի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 15-ին՝ Լիվորնոյի դեմ խաղում։ 2013 թվականի հունվարին Էմպոլիի կազմում անցկացրած 8 խաղերից հետո Սպինացոլան վերադարձավ վարձավճարից, ինչից հետո մինչև մրցաշրջանի ավարտը միացավ Վիրտուս Լանչանոյին։ Լանչանոյի կազմում Սպինացոլան անցկացրեց 3 հանդիպում։

2013 թվականի օգոստոսի 10-ին Սպինացոլան վարձավճարով տեղափոխվեց Սիենա։ Իր դեբյուտը ակումբի կազմում նշեց օգոստոսի 17-ին՝ Լիվորնոյի դեմ խաղում։ Իր առաջին գոլը խփեց 2014 թվականի մայիսի 13-ին՝ Ռեջինայի դեմ խաղում։ 2013-14 մրցաշրջանում իտալացին անցկացրեց 26 հանդիպում՝ դառնալով 1 գոլի և 4 գոլային փոխանցման հեղինակ։ 2014 թվականի օգոստոսի 11-ին Սպինացոլան վարձավճարով միացավ Ատալանտային։ Իր դեբյուտը նշեց օգոստոսի 23-ին՝ Իտալիայի գավաթի Պիզայի դեմ խաղում՝ այս խաղում դառնալով գոլի հեղինակ։ Առաջին հանդիպումը Սերիա A-ում անցկացրեց օգոստոսի 31-ին՝ փոխարինման մտնելով Վերոնայի դեմ խաղում։ 2015 թվականի ձմռանը Սպինացոլան վերադարձավ վարձավճարից։

2015 թվականի փետրվարի 2-ին Սպինացոլան մինչև մրցաշրջանի ավարտը վարձավճարով միացավ Վիչենցային։ Իր դեբյուտը նշեց փետրվարի 7-ին՝ Պերուջայի դեմ խաղում։ Վիչենցայի կազմում իտալացին անցկացրեց 10 հանդիպում։ 2015 թվականի հուլիսի 22-ին Սպինացոլան վարձավճարով տեղափոխվեց Պերուջա։ Իր դեբյուտը նշեց օգոստոսի 9-ին՝ Ռեջանայի դեմ խաղում։ 2016 թվականի փետրվարի 27-ին նա գոլային փոխանցում տվեց Վիրտուս Էնտելայի դեմ խաղում, սակայն Պերուջան պարտվեց 2-1 հաշվով։ 2015-16 մրցաշրջանում Սպինացոլան անցկացրեց 36 հանդիպում։

2016 թվականի հուլիսի 7-ին Սպինացոլան 2 տարվա վարձավճարով վերադարձավ Ատալանտա։ Իր դեբյուտը վերադարձից հետո նշեց օգոստոսի 13-ին՝ Իտալիայի գավաթի Կրեմոնեզեի դեմ խաղում։ 2017 թվականի փետրվարի 25-ին նա գոլային փոխանցում տվեց Նապոլիի դեմ խաղում՝ օգնելով իր թիմին հաղթել 2-0 հաշվով։ Իր առաջին հանդիպումը եվրոպական առաջնություններում անցկացրեց սեպտեմբերի 28-ին՝ Եվրոպայի Լիգայի Օլիմպիկ Լիոնի դեմ խաղում։ Վարձավճարի ընթացքում Սպինացոլան անցկացրեց 57 հանդիպում բոլոր մրցաշարերում՝ դառնալով 9 գոլային փոխանցման հեղինակ։

2018-19 մրցաշրջանում Սպինացոլան վերադարձավ Յուվենտուս։ Իր դեբյուտը ակումբի առաջին թիմի կազմում նշեց 2019 թվականի հունվարի 12-ին՝ թիմի մեկնարկային կազմում խաղադաշտ դուրս գալով Իտալիայի գավաթի Բոլոնյայի դեմ խաղում։ Առաջին հանդիպումը Չեմպիոնների Լիգայում անցկացրեց մարտի 12-ին՝ 1/8 եզրափակչի Ատլետիկո Մադրիդի դեմ խաղում։ Մայիսի 3-ին իտալացին գոլային փոխանցում տվեց Կրիշտիանու Ռոնալդուին Տորինոյի դեմ խաղում, իսկ հանդիպումն ավարտվեց 1-1 հաշվով։ Յուվենտուսի կազմում Սպինացոլան անցկացրեց 12 հանդիպում՝ դառնալով 1 գոլային փոխանցման հեղինակ և օգնելով թիմին հաղթել Սերիա A-ն։

### Ռոմա
2019 թվականի հուլիսի 1-ին Սպինացոլան 4 տարվա պայմանագիր կնքեց Ռոմայի հետ։ Ակումբը նրա համար վճարեց 29.5 միլիոն եվրո, իսկ Լուկա Պելեգրինին տեղափոխվեց հակառակ ուղղությամբ։

## Միջազգային կարիերա
Սպինացոլան ներկայացրել է Իտալիան մինչև 19 և մինչև 20 տարեկանների երիտասարդական հավաքականներում։ Իտալիայի ազգային հավաքականում իր դեբյուտը նշեց 2017 թվականի մարտի 28-ին՝ փոխարինելով Դավիդե Ձապակոստային Նիդերլանդների դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց հունիսի 7-ին՝ Ուրուգվայի դեմ խաղում։ Հունիսի 11-ին Սպինացոլան 2 գոլային փոխանցման հեղինակ դարձավ Լիխտենշտայնի դեմ խաղում՝ օգնելով Իտալիային հաղթել 5-0 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 28-ի դրությամբ*

### Միջազգային վիճակագրություն
*2019 թվականի հուլիսի 28-ի դրությամբ*

## Նվաճումներ
### Ակումբային
**Յուվենտուս Երիտասարդական**

* Վիարեջոյի մրցաշար․ 2012

**Յուվենտուս**

* Սերիա A. 2018–19
* Իտալիայի սուպերգավաթ. 2018

### Անհատական
* Վիարեջոյի մրցաշարի լավագույն ֆուտբոլիստ․ 2012

## Ծանոթագրություններ

## Արտաքին հղումներ
* Սպինացոլայի պաշտոնական Ֆեյսբուքի էջը
* Սպինացոլայի պաշտոնական Ինստագրամի էջը
* Սպինացոլան transfermarkt-ում
* Սպինացոլան soccerbase.com-ում
* Սպինացոլան WhoScored.com կայքում
* Սպինացոլան Յուվենտուսի պաշտոնական կայքում
* Սպինացոլան ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սիենայի ֆուտբոլիստներ
Կատեգորիա:Վիչենցայի ֆուտբոլիստներ
Կատեգորիա:Վիրտուս Լանչանոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ